5. ΒΑΣΙΛΙΚΟΝ ΔΙΑΤΑΓΜΑ της 21 Ιουν./3 Ιουλ. 1958 Περί ακολουθητέας διαδικασίας κατά παραχώρησιν κτημάτων, περί ης προβλέπει το άρθρ. 28 του από 11/12 Οκτ. 1957 Ν. Δ/τος υπ’ αριθ. 3784. Έχοντες υπ’ όψιν τας διατάξεις: 1)του άρθρ. 28 του Ν.Δ. υπ’ αριθ. 3784 της 11/12 Οκτ. 1957 «περί καταργήσεως του Υδραυλικού Ταμείου Βοιωτικού Κηφισσού, υπαγωγής των έργων Βοιωτικού Κηφισσού εις τον Οργανισμόν Κωπαΐδος και άλλων τινών διατάξεων» και 2)του άρθρ. 1 παρ. 4, περίπτ. β΄ του Νόμου υπ’αριθ. 3800 της 18/19 Δεκ. 1957 «περί τροποποιήσεως και συμπληρώσεως των περί προστασίας και διοικήσεως των δημοσίων κτημάτων κειμένων διατάξεων, ως και των διεπουσών το εν Δωδεκανήσω Οργανισμόν Νόμ. 2100/1952 κλπ.», ως και το υπ’ αριθ. 142 της 26 Μαρτ. 1958 πρακτικόν του Συμβουλίου Επικρατείας, εν ω διατυπούται η γνώμη αυτού, προτάσει των Ημετέρων επι των Οικονομικών και Γεωργίας Υπουργών, απεφασίσαμεν και διατάσσομεν: Άρθρ.1.-Η συμφώνως ταις παρ. 1 και 2 του άρθρ. 28 του Ν.Δ. 3784 της 11/12 Οκτ. 1957 παραχώρησις εκτάσεων, χωρούσα επί τη αιτήσει των δικαιουμένων εκ του Νόμου τοιαύτης προς τον Νομάρχην της περιφερείας, εν η κείνται τα παραχωρητέα δωρεάν ή επί τιμήματι κτήματα, δεν δύναται να υπερβή, κατά δικαιούχον, τον βιώσιμον εν τη περιφερεία κλήρον. Ο καθορισμός του βιωσίμου κλήρου, δια την εφαρμογήν του παρόντος, ενεργείται δια πράξεως της οικείας Δ/νσεως Γεωργίας, κατά τας διατάξεις της παρ. 1 του άρθρ. 26 του Αγροτικού Κώδικος και επί τη βάσει των κατά τον χρόνον της παραχωρήσεως υφισταμένων τοπικών εν γένει συνθηκών και αναγκών. Άρθρ.2.-Αι κατά το προηγούμενον άρθρον αιτήσεις, δέον να συνοδεύωνται: 1.Υπό βεβαιώσεως, εκδιδομένης, επί τη αιτήσει του ενδαφερομένου Α)παρά της Γεωργικής Υπηρεσίας της περιφερείας: α)περί της ιδιότητος του αρχικώς καταλαβόντος το κτήμα και των διαδόχων του, καθολικών ή ειδικών, ήτοι αν τυγχάνωσι γεωργοί κατά κύριον επάγγελμα, β)περί του προσώπου, το οποίον καλλιεργεί το κτήμα, εφ’ όσον ζητείται η δωρεάν παραχώρησις, γ)περί του προσώπου, το οποίον ηξιοποίησε το κτήμα ιδίοις κόποις ή ιδίαις δαπάναις, εφ’ όσον ζητείται η παραχώρησις του κτήματος επί τιμήματι, δ)περί του προσώπου, το οποίον κατέλαβεν αρχικώς το κτήμα και των προσώπων, τα οποία τυχόν τυγχάνουσι καθολικοί ή ειδικοί διάδοχοι τούτου, ε)περί του χαρακτήρος του κτήματος ως αγροτικού, εφ’ όσον ουδεμία αμφιβολία γεννάται, ότι κείται εκτός οικισμού ή κατωκημένης περιοχής ή σχεδίου ή ζώνης πόλεως και ότι δεν έχει ή δεν δύναται ν’ αποκτήση, κατά βεβαίαν πρόβλεψιν, οικοπεδικήν αξίαν, Β)παρά του Πολεοδομικού Γραφείου της περιφερείας, δια δε τα κτήματα, τα οποία κείνται εις την περιφέρειαν χωρίων στερουμένων σχεδίου, παρά του Προέδρου της Κοινότητος, εάν γεννάται αμφιβολία, ότι υφίστανται αι υπό του Νόμου τιθέμεναι προϋποθέσεις δια τον χαρακτηρισμόν του κτήματος ως αγροτικού, βεβαιούσης περί της υπάρξεως τούτων. (Μετά την σελ. 252,72) Σελ. 252,73 113-61 Διανομή Γαιών Κωπαΐδας 17.Β.κ.5 2.Υπό της υπό του Α.Ν. 1366/1938 προβλεπομένης αδείας, εφ’ όσον πρόκειται περί κτημάτων κειμένων εις τας παραμεθορίους περιοχάς. Άρθρ.3.-1.Υποβληθείσης αιτήσεως προς παραχώρησιν εκτάσεως, κατά τας διατάξεις του άρθρ. 28 του Ν.Δ. 3784/1957, ο Νομάρχης διαβιβάζει ταύτην, μετά των κατά το προηγούμενον άρθρον βεβαιώσεων, εις Επιτροπήν οριζομένην υπ’ αυτού και αποτελουμένην εξ ενός Κρατικού Γεωπόνου, ενός Οικονομικού υπαλλήλου και ενός Υπαλλήλου της Αγροτικής ασφαλείας, η οποία γνωμοδοτεί α)περί του χρόνου κατοχής και καλλιεργείας της αιτουμένης εκτάσεως, κατά τους ορισμούς του ως άνω άρθρου, β)περί της συντελεσθείσης επί της εκτάσεως αξιοποιήσεως κόποις ή δαπάναις των ενδιαφερομένων και γ)περί της τρεχούσης αγοραίας αξίας της εκτάσεως, εάν πρόκειται περί παραχωρήσεως επί τιμήματι. 2.Η Επιτροπή υποβάλλει εις τον Νομάρχην την γνωμοδότησίν της εντός τριμήνου, το πολύ, από της εις αυτήν διαβιβάσεως της σχετικής αιτήσεως. Άρθρ.4.-1.Η εκδιδομένη υπό του Νομάρχου απόφασις, αποτελούσα μεταβιβαστόν και κληρονομητόν τίτλον κυριότητος άμα τη μεταγραφή της και επέχουσα ούτω θέσιν παραχωρητηρίου ή πωλητηρίου, περιέχει: α) Τον τίτλον της εκδιδούσης δημοσίας αρχής. β)Την επιγραφήν: «Απόφασις περί παραχωρήσεως κτήματος». γ)Τας διατάξεις, (παρ. 1 ή παρ. 2 άρθρ. 28 Ν.Δ. 3784 της 11/12 Οκτ. 1957, άρθρ. 1 παρ. 4, περίπτ. β΄ Νομ. 3800 της 18/19 Δεκ. 1957 και παρόν Β. Δ/μα), επί τη βάσει των οποίων εκδίδεται. δ)Ονοματεπώνυμον και όνομα πατρός του προς ον ή των προς ους γίνεται η παραχώρησις του κτήματος. 3)Την ιδιότητα τούτων. ς)Ότι τυγχάνουσι κάτοχοι και καλλιεργηταί του δωρεάν παραχωρουμένου κτήματος επί συνεχή τριακονταετίαν, συμπληρωθείσαν την 12 Οκτ. 1957, κάτοχοι δε επί συνεχή δεκαετίαν, συπληρωθείσαν ομοίως, του παραχωρουμένου επί τιμήματι. Εφ’ όσον η παραχώρησις γίνεται προς καθολικούς ή ειδικούς διαδόχους, αναφέρεται και ότι η συνεχής τριακονταετία ή δεκαετία συμπληρούται δια προσμετρήσεως και του χρόνου κατοχής του προκατόχου των, γιγνομένης μνείας της χρονολογίας ενάρξεως τούτου. ζ)Ότι το Κτήμα ηξιοποιήθη κόποις ή δαπάναις του προς ον η παραχώρησις, εφ’ όσον αύτη γίνεται επί τιμήματι ή του δικαιοπαρόχου τούτου. η)Περιγραφήν του παραχωρουμένου κτήματος, εικονιζομένου και εν διαγράμματι, εφ’ όσον τούτο καθίσταται δυνατόν, κατ’ είδος (αγρός, άμπελος, δενδροπερίβολον, ανθόκηπος, λαχανόκηπος κλπ)., θέσιν εν η κείται (μετά μνείας, ότι κείται εκτός οικισμού ή κατωκημένης περιοχής του σχεδίου ή ζώνης πόλεως, μη έχον, ή μη δυνάμενον ν’ αποκτήση οικοπεδικήν αξίαν), έκτασιν και όρια κατά πάσας τας διευθύνσεις, ως και την μνείαν, ότι τούτο δεν υπερβαίνει τον παρά της Δ/νσεως Γεωργίας ορισθέντα γεωργικόν (βιώσιμον) κλήρον. Σελ. 252,74 113-62 Εφ’ όσον πρόκειται περί παραχωρήσεως επί τιμήματι, ή περί ης το προηγούμενον εδάφιον απόφασις περιέχει εν συνεχεία: θ)το τίμημα, ότι τούτο είναι καταβλητέον εις τρεις ετησίας δόσεις ατόκως, εξ ων η πρώτη το βραδύτερον εντός εξ μηνών από της μεταγραφής της αποφάσεως, ενεργουμένης μερίμνη και δαπάνη του αγοραστού, ότι η μεταγραφή αύτη δέον να λάβη χώραν εντός ευλόγου χρονικού διαστήματος, το οποίον δεν δύναται να θεωρηθή υπερβαίνον, υπό ομαλάς συνθήκας, το δίμηνον, άμα τη εκπνοή του οποίου ο αγοραστής υποχρεούται να προσκομίση εις την εκδόσασαν την παραχωρητήριον απόφασιν αρχήν το οικείον πιστοποιητικόν του αρμοδίου Φύλακος μεταγραφών. ι)Μνείαν, ότι ο αγοραστής κατέβαλε το ον εκλήθη προ της εκδόσεως της αποφάσεως παρά της εκδιδούσης ταύτην αρχής να καταβάλη αναλογούντα φόρον μεταβιβάσεως, ως και των στοιχείων του προσκομισθέντος υπό τούτου προς επίδειξιν τριπλοτύπου εισπράξεως. ια)Την ρήτραν, ότι η μη εμπρόθεσμος καταβολή του τιμήματος επάγεται την είσπραξιν τούτου κατά τας περί εισπράξεως δημοσίων εσόδων διατάξεις, παράβασις δε οιουδήποτε των λοιπών όρων, την ανάκλησιν της εκδιδομένης αποφάσεως. Εις τας αποφάσεις αμφοτέρων των ανωτέρω τύπων (παραχωρήσεως δωρεάν και παραχωρήσεως επί τιμήματι), χαρτοσημαινομένας ως και τα υπό του Υπουργείου Οικονομικών εκδιδόμενα παραχωρητήρια ή πωλητήρια κατά τας εκάστοτε ισχυούσας διατάξεις, εν κατακλείδι αναγράφεται η ημερομηνία εκδόσεως μετά της υπογραφής του Νομάρχου ή του νομίμου αναπληρωτού του, αριστερά και άνωθεν της οποίας τίθεται η σφραγίς της εκδιδούσης αρχής. 2.Η απόφασις, περί ης η ανωτέρω παράγραφος, κοινοποιείται εις τον υπέρ ου η τους υπέρ ων η παραχώρησις και το Υπουργείον Οικονομικών (Διεύθυνσιν Δημοσίων Κτημάτων), παρ’ ης δέον να τηρήται ίδιον αρχείον αυτών κατά οικονομικάς περιφερείας, ως και εις τας Νομαρχίας του Κράτους. Άρθρ.5.-Αι διατάξεις των προηγουμένων άρθρων εφαρμόζονται και επί των περιπτώσεων της παρ. 5 του άρθρ. 28 του Ν.Δ. υπ’ αριθ. 3784 της 11/12 Οκτ. 1957. Εις τους αυτούς επί των Οικονομικών και Γεωργίας Υπουργούς ανατίθεμεν την δημοσίευσιν και εκτέλεσιν του παρόντος. 17.Β.κ.5 Διανομή Γαιών Κωπαΐδας